На НБА драфту 2014. године изабран је као 15. пик у првој рунди драфта од стране Атланте, једно место испред босанског кошаркаша Јусуфа Нуркића. У Атланти се није добро снашао, па је често играо и у развојној лиги. Због тога је фебруара 2015. године трејдован у Минесоту, што је био веома добар потез за његов даљи напредак. Већ 9. марта 2015. године, када је био у стартној петорци уместо Кевина Гарнета, забележио је 16 поена и 15 скокова у поразу од Клиперса.